## Fundur stjórnar foreldrafélags Brekkuskóla 2015-2016

## Brekkuskóli 5. september 2016 kl. 20:00-21:00

Mætt: Hafdís, Jóhann, Magni, Ragnheiður, Kristjana, Bergljót

Aðalumræðuefni var næsti aðalfundur félagsins. Ýmsar hugmyndir ræddar en mikill áhugi f. því að ræða kosti tækninnar í námi og frítíma. Hugmynd að fá kennarana Helenu og Margréti en þær hafa undanfarið kynnt hvernig þær nýta tæknina í kennslu.

Möguleg dagsetning aðalfundar er 11. október og rætt um að 7. bekkur sjái um vöfflubakstur eins og áður; fjáröflun f. Reykjaskólaferð.

Jóhann mælti með að fá Halldór, kennara í VMA og foreldri í Brekkuskóla inn í stjórn en nú munu: Bergljót, Hafdís og Ragnheiður stíga til hliðar eftir setu í stjórn til nokkurra ára.

Rætt var um boltagjöf til skólans og mun Bergljót hafa samband við Þorvald sem var með þá hugmynd að panta boltana í gegnum KA.

Einnig var rætt um foreldraröltið sem SAMTAKA er að skipuleggja og ákveðið að sjá hvernig fundurinn þeirra um málefnið nú í september fer, hvað varðar áhuga foreldra, og þá ákveðum við hvaða skref við viljum taka til að vinna að þessu verkefni. Það voru ekki margir á fundinum bjartsýnir á þetta verkefni nema í kringum viðburði í skólanum eins og unglingaböllin